**ÅRSBERETNING FRA HOVEDSTYRET FOR 2020**

**Hovedstyret:**

Hovedstyret har i 2020 bestått av:

Leder: Erik Brostrøm

Nestleder/sekretær: Christen Torp

Kasserer: Pål Kristiansen

Styremedlem: Ann Jeanett Kristiansen

Leder i brytegruppa: Tom Arnesen

Leder i fotballgruppa: Ole Jørgen Torp

Leder i håndballgruppa: Helene Selvik

Fra hus-styret: Håkon Wernersen

Leder i damegruppa: Eva Brostrøm

Leder i barneidrettsgruppa Kamaldeep Chudasama

Varamedlem Thomas Willadsen

**2020 har vært et spesielt i Torp IF. På grunn av koronapandemien har aktiviteten vært veldig liten i hele klubben, og alle de tradisjonelle arrangementene har ikke latt seg gjennomføre. Økonomien er god i hele klubben fordi vi har fått kompensert bortfall av inntekter på grunn av pandemien.**

**Medlemmer - møter - økonomi**

Torp IF har ca. 600 medlemmer, hvorav over 300 er under 18 år.

Det har i perioden fra forrige årsmøte blitt avholdt 5 hovedstyremøter. Klubben har vært representert på møter og seminarer som Fredrikstad Idrettsråd har arrangert. Klubbens gode økonomi har gjort at vi har brukt mye penger på rehabilitering av garderobe og nytt varmeanlegg, innbetalt lånet på kunstgressbanen, samt bygd opp egenkapital.

**Ny treningshall**

Hallen fungerer meget godt. Alle gruppene i klubben bruker hallen regelmessig. Disse treningsmulighetene har ført til et stort løft for brytegruppa, barneidrettsgruppa og hele klubben.

**Kunstgressbanen**

Banen fungerer bra. Restgjelden fra 2006 når vi anla kunstgressbanen er innløst.

**Anleggene**

Den store garderoben i kjelleretasjen er pusset opp. Vegger er revet. Det er lagt nytt tak, gulv og vegger, samt nytt rørsystem. Det et montert nye dusjer og nytt ventilasjonssystem. Oljefyringen er byttet ut med elektrisk fyring. Det er lagt til rette for å bruke bergvarme. Neste trinn vil bli fullført senere. Det er også utført nødvendige vedlikehold på anlegget for øvrig.

**Andre prosjekter**

Det har vært svært positivt for miljøet i Torp IF at vi har en egen miljøkontakt i klubben. VI ønsker å få miljøkontakter i alle gruppene.

Torp IF i samarbeid med Torp LSU har i 2020 videreutviklet planen for nytt idrettsområdet nordvest for vårt anlegg. Vi har innhentet anbud på å utvikle deler av anlegget. Det jobbes nå med finansiering av prosjektet.

**Dugnad**

Hus-styret har også i dette året utført en stor dugnadsinnsats på hus og anlegg. Det er imponerende å se hvordan de drifter, utvikler og tar vare på det fine anlegget vi har.

Det er også imponerende å se den store dugnadsinnsats som blir utført i gruppene. Takk til alle som har bidratt med dugnad for klubben vår.

**Aktivitet**

Hovedstyret er svært fornøyde med det gode arbeidet som utføres i alle gruppene i Torp IF. Vi registrerer stor glede, iver og kreativitet blant de aktive, ledere og trenere, selv i en vanskelig koronatid.. De sportslige resultater og andre aktiviteter, vil framgå av gruppenes årsrapporter.

Hovedstyret vil takke alle tillitsvalgte og trenere for den jobben de har gjort, og gjør, for klubben, selv i en vanskelig periode.. Vi vil rette en spesiell takk til lederne i gruppene for den innsatsen de gjør for sin gruppe, men også for samarbeid de skaper mellom gruppene i klubben.

**Torp IF som organisasjon**

Visjonen for klubben er: Torp IF for trening, trivsel og tilhørighet.

I 2020 har vi ikke hatt fokus på en spesiell ting. Fokus har stort sett vært preget av å følge koronaretningslinjene, Vi har forsøkt å legge til rette for at alle i klubben skal følge de til en hver tid gjeldende koronaregler.

Hovedstyret vil arbeide videre med en tydelig organisasjonsplan med klare mål og gode og sunne verdier. All aktivitet i Torp IF skal preges av respekt og likeverd. Alle skal trives og føle glede ved å delta. Aktivitetene skal foregå innenfor rammer der alle opplever trygghet og tilhørighet.

Alle i Torp IF skal ha klare og gode holdninger til temaer som mobbing, diskriminering, rasisme, rusmidler, doping, trakassering og bekjempelse av seksuelle overgrep. Vi skal jevnlig jobbe med disse temaene, og vise gode holdninger og god praksis på disse feltene. Det er på denne måten vi skaper trygghet, trivsel og tilhørighet, som igjen er grunnlaget for god sportslig utvikling.

Hovedstyret håper at det positive arbeidet i klubben vil fortsette i 2021

Torp IF, mai 2021

Hovedstyret i Torp IF

…………………….,, ………………………… ………………………….

Erik Brostrøm Christen Torp Pål Kristiansen

Leder Nestleder/sekretær Kasserer

……………………… ….…………………… ……………………… ………………………...

Ann Jeanette Kristiansen Tom Arnesen Ole Jørgen Torp Helene Selvik

Styremedlem Leder brytegruppa Leder fotballgruppa Leder håndballgruppa

……………………… ……………………… ………………………….

Håkon Wernersen Eva Brostrøm Kamaldeep Chudasama Leder hus-styret Leder damegruppa Leder barneidrett